Share this:
আজিৰ দিনটো এক ঐতিহাসিক দিন । দুই ৰাজ্যৰ মুখ্যমন্ত্ৰীৰ এয়া ৪৯ বছৰত প্ৰথম আগমন লাম্পীলৈ । সদায় দিছপুৰ-শ্বিলঙত বহি সমস্যা সমাধান কৰিব বিচাৰিছিল মুখ্যমন্ত্ৰীসকলে । আমি দিছপুৰ-শ্বিলঙত বহি নাথাকি গ্ৰাউণ্ড ৰিয়েলিটী বুজিব খুজিছোঁ । আজিয়েই সমস্যা সমাধান হ'ব বুলি নকওঁ, কিন্তু সমস্যা সমাধান হ'বই । সম্পূৰ্ণ নহ'লেও আমি অধিকাংশ সমস্যাৰ আশু সমাধা কৰিম । দুয়ো ৰাজ্যৰ মাজত থকা সীমা বিবাদৰ বাবে কেন্দ্ৰীয় চৰকাৰে দিয়া বহু আঁচনিৰ পৰা বঞ্চিত হৈ আহিছে সীমান্তবাসী । মোৰ অনুৰোধ ৰাইজলৈ মেঘালয়েও যদি কিবা উন্নয়নমূলক আঁচনি আপোনালোকক দিছে আপোনালোকে লৈ লওক । কথা দিছোঁ আমি দুই ৰাজ্যই একেলগে কাম কৰি আমাৰ ঈপ্সিত লক্ষ্যত উপনীত হ'ম ।"
কনৰাড চাংমাৰ একে সুৰতে সুৰ মিলাই অসমৰ মুখ্যমন্ত্ৰী ড৹ হিমন্ত বিশ্ব শৰ্মায়ো ক'লে, " অসমৰ ৰাইজৰ হৈ কনৰাড চাংমাক আন্তৰিক ধন্যবাদ । সোণালী জয়ন্তী বৰ্ষত ভৰি দিবলৈ লোৱা মেঘালয়ে সীমা সমস্যা সমাধান কৰিবলৈ লোৱা ঐতিহাসিক পদক্ষেপৰ বাবে ধন্যবাদ । ১৯৭২ চনত জন্ম হোৱা মেঘালয়ৰ সৈতেই হওক বা আন সাত ভনীৰ মাজৰ সংঘাত দুখজনক । অসম-মেঘালয়ৰ ১২টাকৈ স্থানত আছে সীমা বিবাদ । দুয়োখন ৰাজ্যই গঠন কৰা কমিটিয়ে ইতিমধ্যে ৬টাকৈ সীমা বিবাদ থকা অঞ্চল ভ্ৰমণ কৰি সকলো বুজ লৈছে । প্ৰথম ফেজত লাম্পী নাছিল যদিও লাম্পীৰ সমস্যাও প্ৰথমাৱস্থাতে শেষ কৰিব বিচাৰিছোঁ । আমি কথা দিছোঁ বন্ধুত্বৰ স্পৃহা, উত্তৰ-পূৰ্বাঞ্চলৰ স্পৃহাৰে সমস্যা সমাধান কৰিব বিচাৰিছোঁ ।"
মুখ্যমন্ত্ৰীগৰাকীয়ে পুনৰ কয়- "আমি এতিয়া ভেকচিন কাৰ পৰা ল'ম, শিক্ষা, বিদ্যুৎ,পথ কাৰ পৰা ল'ম? মোবাইল টাৱাৰ কাৰ পৰা ল'ম অসম নে মেঘালয়? এয়াৰটেল, জিঅ' আদিয়ে দিব । কিন্তু আমি কাজিয়া কৰি থাকিলে সকলোৰে পৰা বঞ্চিত হৈ থাকিব লাগিব । আমি আলোচনাৰ মজিয়াত বিবাদ নিষ্পত্তি কৰিব লাগিব । দুয়োখন ৰাজ্যৰ গঠিত কমিটিৰ প্ৰতিবেদনৰ ভিত্তিত প্ৰথম ছটাকৈ স্থানৰ সীমা বিবাদ মীমাংসা কৰা হ'ব । লাম্পীক বিকাশৰ পথেৰে লৈ গৈ উন্নয়নৰ দিগন্ত অনা হ'ব । কেন্দ্ৰীয় চৰকাৰৰ আঁচনি আহিলেও দুয়ো ৰাজ্যৰ সীমা বিবাদৰ বাবে সেয়া ৰৈ যায় । কথা দিলোঁ দুয়োখন চৰকাৰে মিলি শান্তি প্ৰতিষ্ঠা কৰিম ।"
Loneliest House in the World : বিশ্বৰ সবাতোকৈ অকলশৰীয়া ঘৰ! মানুহৰ পৰা বহূ যোজন দূৰত কোনে বনালে এই ঘৰটো?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
